### Beslutning

Sagens behandling udsat.

Venstre og Det Konservative Folkeparti i [adresse] stiller hermed forslag om at forbedre P-forholdene for beboere og handlende i [adresse] midtby

 Der er stor mangel på P-pladser i midtbyen til både beboere, handlende, besøgende og ikke mindst de håndværkere, der i stigende antal arbejder på at om- eller nybygge ejendomme i midtbyen.

 Praksisændringen fra 5m til 10m parkering fra vejkryds har medført en betragtelig reduktion af antallet af P-pladser især i midtbyen til stor gene for såvel beboere som gæsteparkerende.

 Derudover har praksisændringen medført en betydelig stigning i antallet af P-afgifter fra netop denne forseelse var på 76% sidste år - og det vel at mærke hvor den nye praksis kun har gjaldt knap halvdelen af året ! Antallet af denne salgs P-afgifter var næsten dobbelt så stor i de sidste 5 måneder af 2015, som i de første 7 måneder.

 Tager man tallene fra januar 2016 og sammenligner med januar 2015, så er stigningen på næsten 400%.

 Det er både en voldsom og dramatisk udvikling, der viser dels hvor almindeligt denne parkeringsform er og dels hvor desperate de parkerende er.

 Da denne regel er et folketingsanliggende bør vi i [adresse] henvende os samlet til regering og folketing med ønske om dispositionsret, jf. nedenfor.

 Beslutningspunkterne er følgende:
 Der udarbejdes en fælles henvendelse fra [adresse] til Folketinget med følgende hoved indhold:
 1. Der ønskes en generel dispositionsret for kommunen til at indføre 5M-til vejkryds-regel (som tidligere praktiseret) efter vurdering af lokale hastighedsgrænser, udsigtsforhold og beboertæthed
 2. Der ønskes en specifik dispositionsret for beboerparkering (beboere med lokal P-tilladelse) til lokalt at parkere i Århus midtby (indenfor [adresse]) indtil 3,5 meter fra et gadekryds i tidsrummet 18.00-8.00
 3. Der ønskes en specifik dispositionsret på ned til 0-meter fra et gadekryds, såfremt der mellem vej og vejkryds er cykelsti , bredt fortov eller lignende der giver god plads og godt udsyn og dermed mulighed for at parkere helt op til førnævnte uden væsentlige gener for trafikken
 4. Der ønskes en ny skiltnings- og/eller markeringspraksis hvorved man tydeligere kan se P-afgrænsning op til gade- og vejkryds, og evt. 2 forskellige farver (gul hhv. rød) for at kunne markere forskelligt efter pkt. 1 hhv. 2 ovenfor

 Med venlig hilsen

 På vegne af byrådsgrupperne for Venstre og  Det Konservative Folkeparti i [adresse]

 Ron Madsen                                                     Richard Klausen
  Trafikordfører, Venstre                                           Trafikordfører, Det Konservative Folkeparti

### Sagens forløb

09-03-2016 [adresse]
Sagens behandling blev udsat i byrådets møde den den 9. marts 2016
 30-03-2016 Aarhus Byråd
Fremsendes til Magistratsafdelingen for Teknik og Miljø til udtalelse, jf. byrådets vedtagelse i mødet den 30. marts 2016 om magistratsbehandling af forslaget.

 Sagen bedes tilbagesendt byrådet via Magistraten.
 13-09-2016 Teknik og Miljø
Byrådet behandlede den 30. marts 2016 et beslutningsforslag fra Venstre og Det Konservative Folkeparti om forbedring af p-forholdene i [adresse].

 Teknik og Miljø har efterfølgende igangsat en analyse om evt. tilbageførsel af p-pladser i samarbejde med Politi og Beredskab. De konkrete elementer fra beslutningsforslaget indgår i analysen.

 Analysen forventes færdig i efteråret 2016. Teknisk Udvalg orienteres om analysen og de økonomiske konsekvenser ultimo 2016.

 I forlængelse heraf tages der stilling til behovet for en eventuel byrådsbehandling af sagen.
 05-10-2016 Borgmesterens Afdeling påtegning
Fremsendes til Magistraten under henvisning til Magistratsafdelingen for Teknik og Miljø's udtalelse af 13. september 2016.

 Borgmesterens Afdeling har ingen bemærkninger til udtalelsen.
 10-10-2016 Magistraten

[adresse] under henvisning til Magistratsafdelingen for Teknik og Miljøs udtalelse af den 13. september 2016, som Magistraten kan henholde sig til.

 Forbehold fra Rådmand Gunhild Carlsen og Boe Kjeldsen.

 Kurt Christiansen deltog ikke i sagens behandling.

 26-10-2016 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 26. oktober 2016.
 23-01-2017 Teknisk Udvalg
Sagens behandling udsat.
 06-02-2017 Teknisk Udvalg
Johanne Christiansen, Cirkeline Bertelsen, Alf Mortensen, Peder Henriksen og Magnus Karlsen kunne henholde sig til Magistratsafdelingen for Teknik og Miljøs udtalelse af 13. september 2016 i overensstemmelse med Magistratens anbefaling.

 Ron Madsen og Richard Klausen kunne henholde sig til beslutningsforslaget.
 22-02-2017 [adresse]
Sagens behandling blev udsat i byrådets møde den 22. februar 2017.
 08-03-2017 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 8. marts 2017 vedtog Magistratens indstilling i overensstemmelse med erklæring fra Teknisk Udvalg af 6. februar 2017.

 Magistratsafdelingen for Teknik og Miljø udarbejder notat.